Tárgy: Árajánlatkérés távfűtési vezetékcsere végzésére

***Tisztelt «Beosztás» «Megszólítás»!***

A MIHŐ Kft. az alábbiakban részletezettek szerint árajánlat adására kéri társaságukat az alábbi feltételek elfogadása és teljesítése mellett:

1. **Az ajánlatkérés tárgyára vonatkozó tájékoztatás:**

MIHŐ Kft. 2021. év évben el kívánja végeztetni az elöregedett, alacsony üzembiztonságot képviselő távfűtési vezetékek felújítását, cseréjét.

Szíves ajánlatukat kérjük az alábbi feladatok elvégzésére:

**Miskolc, Fényi Gyula tér környezetében DN400 méretű gerincvezeték építés teljeskörű kivitelezése**

* A primer távfűtési vezetékcserét az A-III-01 jelű akna (Miskolc, Fényi Gyula tér) és a Klapka utcai A-III-3 jelű aknák közötti szakaszon kell elvégezni.
* Vállalkozó feladata a mellékelt nyomvonalrajz szerint a távfűtési vezetékcsere teljeskörű elvégzése (előszigetelt csővezetékek kiépítése, komplett utószigetelése, földmunka, technológiai szerelés, hegesztési varratok röntgenvizsgálata (100%), geodéziai bemérés, kivitelezés és megvalósítás, közterület helyreállítás, stb.).
* Megrendelő a kivitelezéshez az alábbi, LOGSTOR gyártmányú előszigetelt anyagokat biztosítja:
  + DN400/560, 12m szálhosszú előszigetelt csővezeték: 20 db
  + DN400/560 1,6x1,6 m szárhosszú 90°-os előszigetelt ív: 2 db
  + Ø560 zsugorkarmantyú: 18 db
  + Bentmaradó alátámasztó párna (100x100x1000): 40 db
* A 12 m-es szálcsövek a Miskolc, Ifjúság u. 22. sz. alatti, míg a további rendszerelemek a Miskolc, Gagarin u. 52. sz. alatti telephelyeken találhatók, azok helyszínre történő szállítása is vállalkozó feladata.
* A vezetékeket homokágyban, a meglévő nyomvonalon, a vasbeton csatornában kell megépíteni a csatorna egyik falának (szükség szerinti) elbontásával (az iránytörésnél a párnázási hossz+1 méter (összesen 9m), aknákba történő beállásnál 3-3m hosszban mindkét fal elbontása szükséges), a mellékelt helyszínrajz alapján és párnázási terv alapján. A párnázási terv a LOGSTOR rendszer magyarországi forgalmazója által került meghatározásra.
* A vezetékeket úgy kell fektetni, hogy a karmantyúzási munka, illetve a párnázás kialakítás érdekében a köpenycsövek között legalább 300, az iránytörésnél 500mm távolság legyen, azaz a vb. védőcsatrona egyik falát el kell bontani. A köpenycsövek közötti távolság biztosíthatósága érdekében hegesztési varratoknál maximum 3°-os iránytörés megengedhető (előzetes kalkuláció alapján az aknákba való be/kiállásoknál az egyik vezeték –lehetőség szerint visszatérő- első 6m-es csőszálat követően 0,5°törés mellett az iránytörésnél az 500mm köpenycső távolság biztosítható).
* 2021.06.22-ig (az élőre kötésig) elő kell készíteni a távfűtési vezetékcserét (a nyomvonal teljes feltárása, vezetékek munkagödör melletti összeállítása, hegesztése, varratvizsgálata, utószigetelése, vasbeton csatorna egyik falának illetve az iránytörésnél és az aknákba történő beállásnál mindkét fal elbontása). A meglévő, vasbeton csatornában lévő DN400-as méretű acél távfűtési vezetékek kibontása 2021.06.22-én 8.00 órakor kezdhető meg (a vezetékek ürítése 8 óráig megtörténik).
* Az előszereléseket követően a vezetékek élőre kötéseit (a Klapka utcai úttest alatti átvezetést is) fix időpontban, a MIHŐ Kft. nyári nagyleállás ideje alatt: 2021.06.22. 8.00 óra – 2021.06.24. 23.59 óra között kell elvégezni.
* A Klapka utcai úttest alatti átvezetést a meglévő 150x75 cm méretű vasbeton védőcsatornába kell elvégezni, homokágyba fektetéssel. Az út alatti átvezetés esetében nyertes ajánlattevőnek az általa készíttetett és a közút kezelője által jóváhagyatott forgalomtechnikai terv alapján, a forgalom irányonkénti, legalább 1-1 sáv meghagyása mellett lehet a vezeték cserét elvégeznie. Helyreállítást követően további forgalmi sáv(ok) alatt is el kell végezni a kitakarást és a vezeték homokágyba fektetését.

A védőcsatorna teljes kibontása szükséges, az út alatt is homokágyba kerül a vezeték. Amennyiben a védőcsatorna felett nincs legalább 0,8m takarás akkor a csatorna fedlapok visszahelyezését és/vagy teherelosztó betont kell kialakítani a homokágy fölött. Amennyiben 0,8m takarás biztosítható a homokágy fölött homokos kavics visszatöltés, beton útalap és 2 rétegben az aszfaltréteg helyreállítása szükséges. Aszfaltozás esetében a kopóréteget a munkagödör szélétől számított 1-1m szélességben átlapolással kérjük aszfaltozni.

* Az induló aknába mindkét vezeték ágra 1-1 db DN200 méretű (PN25), teljes átömlésű, vakkarimával lezárt ürítő helyet kell kialakítani.
* Vállalkozó feladatát képezi a kibontott DN 400 méretű acél távfűtési vezetékek legfeljebb 4 méteres szálakra történő darabolása. A kijelölt darabokat a MIHŐ Kft. Miskolc, Gagarin u. 52. szám alatti telephelyére, míg a további elemeket –műszaki ellenőr jelenlétében- MIHŐ Kft.-vel szerződéses viszonyban lévő MÉH telephelyre kell beszállítani.
* A vb. csatorna fedlapjait hulladékudvarba kell beszállítani.
* Az aknák falától az előszigetelt vezetékekkel min 300 mm-re kell beállni a hagyományos acélcsőig. Aknákban lévő szigetelendő és burkolandó acél vezeték szakasz hossza ~15m, amelyet golyónyomott burkolattal kérünk kivitelezni.
* Az előszigetelt távhővezeték és a hagyományos acélcső összekötésénél átmeneti idom használatát írjuk elő, amelyet tompa hegesztéssel kérünk kivitelezni/beépíteni.
* **Felhívjuk ajánlattevők figyelmét, hogy az aknákban lévő hagyományos acélcső mind átmérőben mind falvastagságban eltér a kiépítendő vezetéktől.**
* **A helyszínrajzon bejelölt nyomvonal, méretek, fektetési szintek, iránytörések szögei csak tájékoztató jellegűek, (nyílt árkos bemérés nem történt) a pontos méreteket feltárást követően, helyszíni méréssel kell meghatározni és a nyomvonaltól való eltérés esetén megrendelő képviselőjével egyeztetni.**
* A technológiai szerelési munkákat az előszigetelt vezetékekre vonatkozó technológiai utasítások betartásával kell elvégezni (homokágy, köpenycsövek közötti technológiai, szerelési távolságok (legalább 300mm) betartása, párnázás, stb.).
* A vezetéképítés során a Fényi Gyula téren lévő Gimnázium és a parkoló megközelítését a gépjármű forgalom részére is biztosítani szükséges vasdeszka alkalmazásával. A járdákon a gyalogos forgalmat biztosítani kell.
* Megrendelő vállalja a közterület bontási díj megfizetését (az engedélyek beszerzése Megrendelő feladata).
* Vállalkozót terhelik az anyagtárolás, felvonulási létesítmény, útlezárás, stb. miatti közterület foglalási díjak és ehhez szükséges engedély beszerzése.
* Cserélendő vezetékpár szakasz hossza ~ 112 nyomvonal folyóméter.
* Kiépítendő előszigetelt vezeték: 2xDN400/560 méretű, névleges nyomásfokozata PN16. A vezeték nyomvonallal érintett területekre MIHŐ Kft. vezetékjoggal rendelkezik.
* Az esetleges többlet anyagok (pl. utószigetelés komplett elvégzése, aknákba építendő csövek, tágulási párna, jelzőér távtartók, falátvezető gumigyűrű, zsugorvégsapka) beszerzése a vállalkozó feladata.
* Az aknákba történő falátvezetések vízmentes lezárását el kell végezni (felfalazás és falátvezető gumigyűrű alkalmazásával).
* Vállalkozó feladata a mellékelt nyomvonalon haladó távfűtési vezeték környezetében található társ közművekről (MIVÍZ, TIGÁZ, ÉMÁSZ, DIGI, UPC, TELEKOM, stb.) az adatszolgáltatás beszerzése (e-közmű rendszerből), valamint a szakfelügyeletek megrendelése, takaráshoz a szolgáltatói hozzájárulások beszerzése.
* A munkagödörben a távfűtési vezeték alatt, fölött és mellett is minimum 10-10 cm homokágy kialakítása, a távfűtési vezeték fektetése után a munkagödör visszatakarása, a vezetékcserével érintett terület helyreállításának elvégzése szintén vállalkozó feladata MMJV előírásainak betartásával (utak, járdák alatt homokos kavics visszatöltés). Tágulási zónáknál (iránytörések) a vezetékek mellett minimum 300 mm homokágy kialakítása szükséges.
* Üzemkész állapot határideje: 2021.06.24. 23.59
* Komplett kivitelezési munkák határideje: 2021.07.30.
* Vállalkozó kötbérfelelősséggel tartozik, ha az élőre kötést határidőre nem teljesíti, illetve ha a teljesítés lehetetlenné vált (meghiúsulás). **Késedelmes élőre kötés esetén a kötbér mértéke megkezdett óránként 100.000.-Ft.** A Vállalkozó mindaddig köteles a késedelmi kötbér megfizetésére, ameddig késedelme fennáll.
* **Ajánlatkérő tételes költségvetést nem tud biztosítani, azonban az ajánlatokhoz tételes költségvetés benyújtását írja elő.**

**Helyszíni bejárás: Ajánlatkérő helyszíni bejárásra lehetőséget biztosít, melynek időpontját Lovas Richárd beruházási főelőadóval (20-480-6757) kell egyeztetni.**

**Találkozás helye: Fényi Gyula tér, A-III-01 jelű akna.**

***Jelen járványügyi helyzetre való tekintettel Ajánlatkérő közös helyszíni bejárást nem szervez, egy időpontban legfeljebb egy ajánlattevőnek biztosít helyszíni bejárási lehetőséget.***

Miskolc, 2021. április